**Pályázati felhívás Erasmus+ tanulmányi mobilitásra és szakmai gyakorlatra**

Az Óbudai Egyetem pályázatot hirdet hallgatói tanulmányi mobilitásra és szakmai gyakorlatra a **2019/2020-es tanév tavaszi félévére** az Egyetem hallgatói számára.

**Pályázati időszak:**

**2019. szeptember 16 – október 07. Éjfél**

A szakmai gyakorlatra történő pályázás folyamatos, tehát tanév közben is van lehetőség a pályázat beadására.

**Pályázhatnak:**

* az Egyetem alap-, mester- és doktori képzéseiben résztvevő hallgatói,
* akik hallgatói jogviszonyban állnak az Egyetemmel nappali vagy levelező tagozaton, valamint a kiutazás évében is aktív státusszal rendelkeznek,
* tanulmányi mobilitásra való pályázás esetén kiutazásuk idejére legalább két lezárt félévvel rendelkeznek (szakmai gyakorlat esetén ez nem kitétel),
* magyar vagy uniós állampolgár, vagy más ország állampolgára, de az ÓE-n tanul

**Pályázás menete:**

* A pályázatokat elektronikus és papír alapú nyomtatványokkal *(pályázati űrlap)* tudják benyújtani. Kérjük, a hiánytalanul kitöltött nyomtatványokat juttassák el a kari koordinátorhoz (ezt akár online is megtehetik, valamennyi dokumentum e-mail-ben történő megküldésével)!
* Ügyeljenek az űrlapok és dokumentumok szabályos és maradéktalan kitöltésére!
* Tanulmányi mobilitás esetén az egyetem partnerintézményeihez lehet pályázni.
* Szakmai gyakorlat esetén a hallgatónak önállóan kell megkeresnie fogadóhelyét.

**Elbírálás menete**

A beérkezett pályázatok elbírálása a karokon meghatározott szempontrendszer alapján történik, és sor kerül egy nyelvi és motivációs beszélgetés lebonyolítására is.

**Bővebb információ elérhető a kari koordinátoroknál, valamint az egyetem Erasmus oldalán:** [**http://erasmus.uni-obuda.hu/hu**](http://erasmus.uni-obuda.hu/hu)

Mindenkinek sikeres pályázást kívánunk!